**Tryggvi Björn Stefánsson Klínikin**

**Sérfr í alm skurðlækningum. skurðstofa**

**Skurðlækningar ristils og endaþarms. Ármúli 9**

**🕿 519 7000**

# Aðgerð í endaþarmsopi

**Mæta í aðgerð daginn, kl. í Klínikina, Ármúla 9, 108 Reykjavík, sími 519 7000**

**Undirbúningur:** Taka hægðalyf í 3 daga fyrir aðgerðina (Magnesium medic 500mg 2x2 og HUSK 2 mæliskeiðar 2svar á dag). Fasta í 6 klst fyrir aðgerð (ekki borða eða drekka). Ef aðgerð er seinni hluta dags er nauðsynlegt að drekka vel af vatni fram að 2 klst fyrir aðgerð. Eina túbu af Microlax hægðalyfi í endaþarm 1-2 klst fyrir aðgerð. Reykingar óæskilegar. Hvílast vel

Bað eða sturta kvöldið fyrir aðgerð og aðgerðardagsmorgun.

Ef þú ert á blóðþynnandi lyfi þarftu að láta mig vita af því og hætta notkun þess með hæfilegum fyrirvara til þess að fá ekki blæðingar eftir aðgerðina. Þú byrjar síðan aftur á blóðþynningu í samráði við mig. Þeir sjúklingar sem taka blóðþrýstingslækkandi lyf eða hjartalyf mega taka þau með vatnssopa að morgni aðgerðardags.

Sjúkratryggingar Íslands greiða fyrir aðgerðina kostnað umfram sjúklingagjald hjá þeim sem eru sjúkratryggðir hér á landi. Við laser aðgerðir eru notaðir laser leggir sem kosta 44 000 kr stykkið, Sjúkratryggingar Íslands taka ekki þátt í þeim kostnaði.

*Ef það þarf að taka vefjasýni þá er það sent til Vefjarannsóknarstofunnar ehf, Suðurlandsbraut 4a. Kostnaður við vefjagreininguna er innheimtur af Vefjarannsóknarstofunni með því að senda kröfu í heimabanka. Kostnaðurinn er kr 2.700 fyrir hvert sýni. Aldraðir, öryrkjar, börn og þeir sem hafa náð greiðslumarki Sjúkratryggingastofnunar greiða minna eða ekkert.*

*Ath að svör vegna rannsókna berast í skilaboðin til þín hjá Heilsuveru.*

Að lokinni aðgerð færðu að jafna þig í rúmi á vöknunardeildinni og þegar þú treystir þér til ferðu heim. Ef þú hefur einhverjar spurningar varðandi mataræði, vinnu ofl eftir aðgerðina verður leyst úr þeim fyrir heimferð.

**Ath. Þú færð róandi lyf eða svefnlyf í aðgerðinni og mátt þess vegna ekki keyra bíl eftir aðgerðina.**

**Mataræði:** Áríðandi er að halda hægðum mjúkum. Það fæst best með því að borða trefjaríkan mat (hveitiklíð, grænmeti og ávextir) og drekka mikið af vatni

**Hægðir:** Ekki rembast við hægðalosun. Það eykur á blæðingarhættu, bjúgmyndun og verki. Fyrstu vikurnar eftir aðgerð getur verið nauðsynlegt að nota hægðalyf: Magnesia medic 2x2, Sorbitol 20-30 ml x1-2, Paraffin olía 30 ml x2, HUSK.

**Hreinlæti:** Bað eða sturta tvisvar á dag og eftir hægðir.

**Hreyfing:** Öll hreyfing er góð. Forðastu langar setur.

**Verkir:** Ekki nota lyf sem innihalda codein þar sem það getur valdið hægðatregðu. Paracetamol, Ibufen og Tramadol eru verkjalyf sem getur verið þörf fyrir eftir aðgerðina. Þú færð lyfseðil fyrir lyfjum sem þú þarft áður en þú ferð heim. Heit böð draga úr verkjum og kláða. Það er gott að nota AD krem á húðina við endaþarmsopið til að verja hana fyrir vökva úr sárinu.

## Hafðu samband ef þú færð aukna verki, blæðingu eða hita eftir aðgerðina.

**Far 896 54 31,**

**Netpóstur: tryggvi@simnet.is**

**Skurðstofa og móttaka: Klínikin, Ármúli 9, 108 Reykjavík, sími 519 7000**